open-index/open-wikipedia-markdown huggingface dataset:
Benny Hansen

**Benny Hansen** (1944–1998) var en dansk skuespiller. Han kom inn på Det kongelige Teaters elevskole i 1965 og fikk under visning av blant andre Tove Bang. Han fikk deretter fast ansettelse på Det Kongelige Teater og arbeidet der frem til 1980. Han var blant annet med i filmene om Olsenbanden i Danmark og er kjent fra rollen som maleren Fede i tv-serien *[[Matador (TV-serie)|Matador]]*.

## Filmografi (utvalg)
### Spillefilmer
* 1998: *[[Olsen-bandens sidste stik]]* – Portør
* 1997: *Skat, det er din tur* – Leif Nymann 
* 1997: *[[Ørnens øye]]* – Fangevokter 
* 1996: *Mørkeleg* – Parkbetjent 	
* 1996: *[[Portland (film)|Portland]]* – Tykk mann
* 1995: *Vita lögner* – Holst 
* 1994: *Snøvsen ta'r springet* 		
* 1993: *Sort høst * – Torkel Smed 	
* 1992: *Jesus vender tilbage* – A bum 
* 1989: *Kærlighed uden stop* – Bent, Evas mann
* 1979: *[[Olsen-banden overgiver sig aldrig]]* – Truckfører 
* 1978: *I Skyttens tegn* – Kraputski 
* 1977: *Familien Gyldenkål vinder valget* – Byrådsmedlem 
* 1976: *Blind makker* – Pers kollega 
* 1975: *I Tvillingernes tegn* – Politibetjent 	
* 1975: *Familien Gyldenkål* – Mopedforhandler 
* 1973: *I Jomfruens tegn* – Gines mann
* 1973: *[[Olsen-banden går amok]]* – Politiobservatør 
* 1973: *Romantik på sengekanten* – Portier
* 1972: *Præsten i Vejlby* – Karl hos herredsfogeden 
* 1971: *[[Olsen-banden i Jylland]]* – Menig 667345 
* 1969: *[[Olsen-banden på spanden]]* – Politisjåfør
* 1968: *[[Olsen-banden (film fra 1968)|Olsen-banden]]* – Motorsykkelbetjent 

### Kortfilmer
* 1999: *Seth* – Stage
* 1998: *Blot en drengestreg*
* 1995: *Fastelavnsfesten*
* 1980: *Frakken *		
* 1979: *Historien om en moder* – Kjøpmannen 	

### Dansk stemme til tegne- og animasjonsfilmer
* 1998: *[[Mulan (film)|Mulan]]* – Yao 
* 1988: *[[Oliver og gjengen]]* – Einstein 
* 1986: *[[Valhalla (tegnefilm)|Valhalla]]* – Hymer
* 1981: *[[Pelle Svanseløs (film)|Pelle Svanseløs]]* 
* 1977: *[[Bernard og Bianca]]* – Snus 
* 1975: *[[Flåklypa Grand Prix]]* – Ludvig

### TV-serier
* 1997: *Strisser på Samsø* – Aksel 	
* 1997: *[[Taxa (TV-serie)|Taxa]]* – Vagn 	
* 1996: *Charlot og Charlotte * – Gal mekaniker 
* 1996: *Bryggeren * – Stoltze 
* 1994: *[[Riget]]* – Telefonstemme 
* 1985: *[[August Strindberg: Ett liv]]* – Hunderup 
* 1978–1981: *[[Matador (TV-serie)|Matador]]* – Fede

## Referanser


## Eksterne lenker
*
Dick Kaysø

**Dick Kaysø** (født 1947) er en dansk skuespiller.

## Filmografi (utvalg)
### Film
* 2006 – *[[Krummerne – Så er det jul igen]]*
* 2003 – *[[Møgunger]]* 
* 2003 – *[[Arven (film fra 2003)|Arven]]*
* 2002 – *[[Bertram og Co.]]* 
* 2001 – *[[Jolly Roger]]* 
* 2001 – *[[Send mere slik]]* 
* 1998 – *[[Mimi og madammerne]]* 
* 1996 – *[[Mørkeleg]]* 
* 1994 – *[[Kærlighed ved første desperate blik]]* 
* 1994 – *[[Krummerne 3 – Fars gode idé]]* 
* 1994 – *[[Riget I]]* 
* 1994 – *[[Vildbassen]]* 
* 1993 – *[[Det forsømte forår (film)|Det forsømte forår]]* 
* 1992 – *[[Krummerne 2 – Stakkels Krumme]]* 
* 1991 – *[[Krummerne (film)|Krummerne]]*
* 1990 – *[[Bananen - skræl den før din nabo]]* 
* 1990 – *[[Dagens Donna]]* 
* 1989 – *[[En afgrund af frihed]]* 
* 1988 – *[[Ved vejen]]* 
* 1987 – *[[Peter von Scholten (film)|Peter von Scholten]]* 
* 1986 – *[[Valhalla (film)|Valhalla]]* 
* 1983 – *[[Forræderne]]* 
* 1983 – *[[Isfugle (film)|Isfugle]]* 
* 1982 – *[[Den ubetænksomme elsker]]* 
* 1982 – *[[Pengene eller livet]]* 
* 1981 – *[[Olsen-banden over alle bjerge]]*
* 1981 – *[[Olsenbanden gir seg aldri]]* –  Biffens medhjelper (Norsk film)
* 1980 – *[[Pigen fra havet]]* 
* 1979 – *[[Olsen-banden overgiver sig aldrig]]*
* 1977 – *[[Skytten (film)|Skytten]]* 
* 1977 – *[[Olsen-banden deruda']]* 
* 1976 – *[[Gangsterens lærling]]* 
* 1976 – *[[Normannerne (film)|Normannerne]]* 
* 1976 – *[[Affæren i Mølleby]]* 
* 1976 – *[[Julefrokosten]]* 
* 1976 – *[[Strømer]]* 
* 1975 – *[[Piger i trøjen]]* 
* 1974 – *[[Mafiaen, det er osse mig]]*

### Tegnefilmer
* Egon Halm i Frygtløs - den frygtsomme hund (1999–2002)
* Anders And (dansk Donald Duck) – fra midten av 1990-tallet 
* Dr. Drakken – i Kim Possible
* Hajen – i Hjælp! Jeg er en fisk

## Priser
* 1977 – Bodilprisen for beste mannlige birolle i filmen *Strømer*

## Referanser


## Eksterne lenker
*
Hydrogencyanid

**Hydrogencyanid** eller **blåsyre** er en kjemisk forbindelse med formelen HCN. HCN er en svak syre.

I gassform er stoffet fargeløst, med en lukt av bitre mandler. Noen personer kan ikke lukte HCN på grunn av genetisk disponering. Det er et svært giftig stoff som kan drepe raskt, selv i svært lave konsentrasjoner. Den dødelige dosen skal være 50-70 mg.

Hydrogencyanid kan fremstilles i laboratoriet ved å destillere en blanding av saltet kaliumheksacyanoferrat og fortynnet svovelsyre i en glasskolbe. Kaliumheksacyanoferrat er i seg selv ikke giftig, og blir brukt til å produsere fargestoffet berlinerblått.

HCN har et kokepunkt på litt over 25 grader celsius, men stoffet har et høyt damptrykk, og fordamper derfor meget lett også ved betydelig lavere temperaturer. 

Blåsyre ble oppdaget av den svenske kjemikeren C.W. Scheele.

## Giftighet

Cyanidforgiftning kan gi symptomer som slapphet, hodepine, forvirring, angst, kvalme, oppkast, respirasjonssvikt, kramper og til slutt død. Inhalasjon av store doser fører til økt pustevolum, som forverrer forgiftningen. Cyanid hemmer enzymet cytokromoksidase og blokkerer siste ledd i respirasjonssyklusen. Bindigen mellom cytokromoksidase og cyanidionet hindrer transport av elektroner til oksygen, noe som hindrer elektrontransportkjeden. Cellene kan derfor ikke lenger produsere ATP ved hjelp av oksygen (såkalt oksidativ fosforylering), og må ty til mindre effektive metoder for danning av ATP. Dette resulterer i opphopning av laktat (melkesyre), og en kan se en forskyvning av syre-base-nivåene i blodet. Hjertet og sentralnervesystemet er spesielt sårbart. Cyanidforgiftning behandles med hydroksykobolamin, eventuelt natriumtiosulfat eller amylnitritt, som binder seg til cyanidionet og dermed uskadeliggjør det.

Stoffet var også den virksomme bestanddelen i Zyklon B som ble brukt i tyske utryddelsesleirer under den 2. verdenskrig. HCN blir også benyttet til henrettelser i amerikanske fengsler (en henrettelsesmetode som bare brukes i noen få stater), men der framstilles HCN-gassen ved at stykker av cyanid-salt slippes ned i en åpen beholder med syre. Cyanid saltet reagerer med syren, og hydrogencyanid-gass utvikles.

## Historien og litteraturen

En av Karl Marx' døtre, Eleanor, benyttet seg av blåsyre da hun tok livet av seg i 1898. Agatha Christie nevner ofte blåsyre i sine kriminalromaner. Blåsyre ble også benyttet av kona til Adolf Hitler, Eva Braun da de begikk selvmord under den russiske okkupasjonen av Berlin, like før krigen mellom de allierte og Tyskland var over. Blåsyre var også virkemidddelet i Zyklon B som ble brukt i tilintetgjørelsesleirene av nazistene under andre verdenskrig.

### HCN i rommet

Fil:PIA18431-SaturnMoon-Titan-SouthPoleVortex-Cloud-20121129.jpg|alt=NCH ble funnet på Saturns måne Titan i en sky/storm (01.29.2012)|NCH ble funnet på Saturns måne Titan i en sky/storm (01.29.2012) https://www.jpl.nasa.gov/spaceimages/details.php?id=pia18431


## Referanser
Kihnu flyplass

**Kihnu flyplass**  er en flyplass på øya Kihnu i Estland. Flyplassen ligger ved landsbyen Sääreküla. Flyplassens ICAO-kode er EEKU. Den har ingen IATA-kode.

Flyplassen har to kryssende, gressdekkede rullebaner på 600 meters lengde og 60 meters bredde. Rullebanene har baneretninger 16 og 34, og 04 og 22. Rullebanene har ikke lys, og det er ikke navigasjonssystemer på flyplassen. Derfor er flyplassen kun sertifisert til bruk i dagslys.

Kihnu flyplass har ruteflygninger hovedsakelig om vinteren og våren, når isforholdene i Pärnu-bukta gjør fergetrafikk til fastlandet umulig. Ruteflygningene opereres av Air Livonia med små Antonov An-28-fly. Små privatfly bruker flyplassen sommerstid.

Kihnu flyplass er eid av AS Pärnu Lennujaam (Pärnu lufthavn).

Flyplassledelsen advarer om at flyplassen ikke er gjerdet inn, så flygere som ønsker å lande utenom flyplassens åpningstid må forsikre seg om at det ikke er mennesker, dyr eller andre hindringer på rullebanene før landing. http://www.eepu.ee/index.php?sitesig=PILEN&page=PILEN_013_Kihnu_Airfield&subpage=PILEN_002_Runway 

## Eksterne lenker
* Kihnu flyplass  (engelsk)
Ingvar Kjellson

**Anders Ingvar Kjell Kjellson** (1923–2014) var en svensk skuespiller. Han er mest kjent for sin rolle som prinsen i den oversatte svenske versjonen av Disney-filmen *[[Robin Hood]]*.

Kjellson studerte ved Gösta Terserus teaterskole og kom i 1946 inn ved Dramatens elevskola.

## Filmografi (utvalg)
* 1991 – *[[Selskapsgolferen]]*
* 1978 – *[[Hedebyborna]]* (TV-serie)
* 1977 – *[[Ærlige blå øyne]]* (TV-serie)
* 1969 – *[[Bokhandlaren som slutade bada (film)|Bokhandlaren som slutade bada]]*
* 1956 – *[[Ratataa, The Staffan Stolle Story]]* (*Ratataa*)

## Priser og utmerkelser (utvalg)
* 1988 – Svenska Akademiens teaterpris
* 1978 – O'Neill-stipendiet
* 1954 – Svenska Dagbladets Thaliapris

## Referanser


## Eksterne lenker
*
Ulf Pilgaard

**Ulf Pilgaard** (1940–2024) var en dansk skuespiller. Han startet på teologistudiet, men valgte i stedet å gå til scenen. Hans første rolle var på Alléscenen i 1963, som medlem av «Collagetruppen». Han fikk to barn, Christian (født 1970) og Mikkel (født 1972).

Han mottok både Bodilprisen og Robertprisen for beste mannlige hovedrolle i filmen *Farligt venskab*. Han gikk bort mandag 28. oktober 2024 ifølge bekreftelse fra familien.

## Referanser


## Eksterne lenker
*
Inga Gill

**Inga Gill** (1925–2000) var en svensk skuespiller. Hun er mest kjent for sine for sine komedieroller. Inga Gill var gift med skuespilleren Karl-Arne Holmsten og er My Holmstens mor.

## Filmografi (utvalg)
* 1951 – *[[Frøken Julie (1951)|Frøken Julie]]* (Fröken Julie)
* 1956 – *[[Sjunde himlen]]*
* 1974 – *Från A till Ö – en resa orden runt*
* 1986 – *[[Amorosa]]*

## Referanser


## Eksterne lenker
* 
*
Halvar Björk

**Erik Halvar Bertil Björk** (1928–2000) var en svensk skuespiller. Han var kjent for sine filmroller, blant annet presten Victor i Ingmar Bergmans film *[[Høstsonaten]]*, hvor han spilte sammen med Liv Ullmann og Ingrid Bergman. I Norge er han kanskje best kjent i rollen som Sanders i science fiction-serien *[[Ta den ring]]* (1982).

## Referanser


## Eksterne lenker
*
Abruka

**Abruka** (svensk: Abrö) er ei øy i Estland. Øya ligger 6 km sør for Saaremaa i Østersjøen. Abruka tilhører Saare (eller Saaremaa) fylke og Kaarma kommune. Øya har et areal på 8,78 km² og hadde en befolkning på 16 personer i 2013.

De største naboøyene til Abruka er Vahase, Kassilaid og Linnusitamaa (bokstavelig oversatt fra estisk: *Fugleskittøya*).

Abruka er dekket av løvskog, og øyas høyeste punkt er ni meter over havet. På øya finnes et naturvernområde på 92 hektar. Mellom 1878 og 1880 ble det opprettet en hjortepark på øya, og 13 hjorter ble innført fra Kuramaa. Etterkommere av disse hjortene finnes fremdeles på Abruka.

Det finnes to fyr på Abruka, inklsive det 38 meter høye Abruka fyr. Fyret på Limbi-neset vest på øya ble bygd i 1932.

På kirkegården på Abruka er et kors til minne om de som omkom da bilferga M/S Estonia forliste i Østersjøen i 1994.

Abruka kan nås med båt fra havna i Roomassaare på Saaremaa.

## Referanser
Paro lufthavn

**Paro lufthavn** (IATA: **PBH**, ICAO: **VQPR**) er Bhutans eneste internasjonale flyplass, og har vært i drift siden mars 1983. 

Flyplassen ligger på 2.235 meters høyde i dzongkhaget Paro. Den har kun én rullebane.

Flyplassen åpner i 1983, med Druk Airs rute til Kolkata. I 2015 betjente Paro 268.000 reisende.

På grunn av trange dalsider, regn og vind kan flyplassen være vanskelig å operere. 

 
## Se også
*Samferdsel i Bhutan
## Referanser


## Eksterne lenker
* 
*
Reserver

**Reserver** er et begrep som brukes innen forvaltning av ikke-fornybare ressurser (lagerressurser).

Reserven er den delen av den totale forekomsten (ressursen) som er sikkert påvist og samtidig økonomisk drivverdig. Størrelsen av reservene påvirkes således av uttak, funn av nye forekomster, pris og produksjonskostnader.

For olje, naturgass og andre lagerressurser er det vanlig å beregne en *R/P-rate*, som er forholdet mellom reservene og årlig uttak (produksjon), det vil si det antall år som reservene vil vare forutsatt at uttaket holder seg stabilt.
Beppe Wolgers

**Beppe Wolgers** (født **John Bertil Wolgers**; 1928–1986) var en svensk forfatter, skuespiller og filmregissør. Han skrev barnebøker og sangtekster, blant annet «Sakta vi går genom stan» («Walkin' My Baby Back Home»). Wolgers ledet også barneprogrammet *Beppes godnattstund* på svensk TV. Han skrev både manus og var en av hovedrolleinnehaverne i animasjonsfilmen Dunderklumpen!, og han spilte rollen som Kaptein Efraim Langstrømpe i Olle Hellboms TV-serie og tre filmer om Pippi Langstrømpe fra 1969 til 1973 basert på Astrid Lindgrens bøker.

## Priser og utmerkelser (utvalg)

## Referanser


## Eksterne lenker
*
Torhaug

**Torhaug** er et tettsted på Bolsøya i Molde kommune i Møre og Romsdal. Tettstedet hadde  innbyggere per 1. januar .

Stedet er overveiende et boligområde med enkelte innslag av offentlige serviceinstitusjoner og begrenset næringsdrift. Boligbyggingen har skutt fart i forbindelse med at Skålavegen skulle bli og ble bompengefri i 2005.

## Referanser
Breakthru

«**Breakthru**» er en sang av det britiske rockebandet Queen. Teksten på sangen, som ble utgitt på plata *[[The Miracle]]* i juni 1989, er kreditert til hele Queen. Singelen nådde en sjuendeplass på hitlistene i Storbritannia, og kom til topp ti i store deler av Europa. 

Sangen begynner med langsomme harmoniske vokaler i 30&nbsp;sekunder som skal ha blitt skrevet av Freddie Mercury før den går over i en rask «feelgood»-rockesang som Roger Taylor skal ha skrevet mesteparten av. Opprinnelig ble introen skrevet til «A New Life Is Born», men den ble aldri utgitt selv om noen versjoner av den ble lekket til internett. 

Under intervjuet *Queen For An Hour* fra 1989, sa Mercury at dette var et godt eksempel på hvordan to ulike deler kunne kobles sammen til et nummer. Han fortalte også at bandet hadde hatt rundt tretti spor de jobbet med, mens bare noen få ble fullført. 

På videoen spiller bandmedlemmene sangen på et tog kalt «Miracle Express», og Taylors venninne Debbie deltok også. Opptaket ble gjort på Nene Valley Railway, ved Peterborough.

## Listeplasseringer

## Eksterne lenker
*
Finn Bryn

**Finn Bryn** (1890–1975) var en norsk arkitekt.

Han ble uteksaminert fra Norges tekniske høyskole i 1916 og begynte umiddelbart å arbeide for Georg Greve i Bergen frem til 1917, hvor han gikk videre til å arbeide under Arnstein Arneberg frem til 1922. Under Arneberg i 1921 tegnet han sommerhuset ved Bergensleden for Wesenberg. I 1922 var Bryn med på å stifte arkitektkontoret Finn Bryn og Johan Ellefsen i Oslo. I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.

I 1939 fikk Finn Bryn æren av å tegne Norges paviljong til verdensutstillingen i New York, og året etter hadde han egen praksis under eget navn i Oslo.

Bryn er kjent blant annet for universitetet på Blindern i Oslo, Aftenpostens hus og Molde domkirke. Sammen med blant andre Bernt C. Lange og Håkon Christie var han involvert i restaureringen av Ringsaker kirke på 1960-tallet. Bryn ble hedret som ridder av St. Olavs Orden i 1971.

## Utvalgt virke i eget navn

* Bakketun, sommerhus ved Bergensleden for svigerfar Christian Rathje Wesenberg, Os (Hordaland) (1920-21)
* Eget trehus i funksjonalisme i Grimelundshaugen (1930)
* Norges paviljong under verdensutstillingen i New York (1939)
* Restaureringsarbeider ved Jarlsberg hovedgård (1946)
* Boligblokk i Gabels gate 1, med fasade av rød tegl (1947)
* Tre bygårder i Drammensveien 61, med pussede fasader i funksjonalisme (1948)
* Lillestrøm høgre almenskole (1951)
* Kjøllefjord kirke (1951)
* Gjenreisningen av Hole kirke på Ringerike (1954)
* Restaureringsarbeider ved Linderud gård (1955–1960)
* Kapell ved Norderhov kirke (1956)
* Molde domkirke (1957)
* Kautokeino kirke (1958)
* Sandaker videregående skole (1959)
* Aftenpostens bygning i Akersgata 51 (1964)
* Bygdøy kirke (1968)

## Referanser


## Litteratur
* 

## Eksterne lenker
* 
*  Finn Bryn fra Norsk biografisk leksikon
*  Norsk kunstnerleksikon
Pärnu lufthavn

**Pärnu lufthavn**  er en flyplass i Estland. Flyplassen ligger 4 km fra byen Pärnu.

Byrådet i Pärnu ga i oktober 1937 et område på 28,4 hektar til utbygging av en flyplass. Det første flyet tok av fra flyplassen i 1939. Sommeren 1992 tok det nyopprettete estlandske forsvarsdepartementet over den daværende militære flyplassen. 15. oktober samme år ble det bestemt å bygge en sivil flyplass på det gamle militære flyplassområdet. 1. juli 1997 ble den gamle rullebanen stengt, og ruteflyene tok i bruk rullebanen som hadde tilhørt det sovjetiske flyvåpenet.

Pärnu lufthavn har nå en betongdekket rullebane på 2480 meter, med baneretninger 03 og 21. Rullebanen ligger 14 moh.

Det lille flyselskapet Air Livonia flyr fra Pärnu lufthavn til Kuressaare, Kihnu og Ruhnu. Flyplassen blir ofte besøkt av småfly fra Skandinavia og andre europeiske land. I 2004 reiste 5035 passasjerer via Pärnu lufthavn.

Buskerud fylke samarbeider med Pärnu fylke, og i 2001 bevilget Buskerud fylkeskommune 37&nbsp;000 kroner til overføring og installasjon av teknisk utstyr på Pärnu lufthavn. http://www.bfk.no/sakArkiv/saksdok/3035020.html

## Eksterne lenker
* 
* Air Livonia  (engelsk og estisk)
Materialisten

***Materialisten; tidsskrift for forskning, fagkritikk og teoretisk debatt*** var et norsk tidsskrift. Det ble opprinnelig grunnlagt i 1973 som et marxistisk tidsskrift utgitt av AKP(m-l), og formålet var å føre «en teoretisk kamp særlig mot Kommunistisk Universitetslag (kul) om hvem som var de rette forvaltere av den marxistiske arven». Etter en lengre pause gjenoppstod tidsskriftet i 1979, og ble utgitt frem til 2014, da det ble lagt ned. *Materialisten* var i mye av sin historie marxistisk orientert (sammenlign historisk materialisme) og tilknyttet ml-bevegelsen og AKP(m-l). De siste årene ble det utgitt av en uavhengig redaksjon og definerte seg som et frittstående tidsskrift for «forskning, fagkritikk og teoretisk debatt». Tidsskriftet ble i 2004 godkjent som vitenskapelig på nivå 1 i norsk vitenskapsindeks. Det utkom frem til 2014 med to enkeltnumre og ett dobbeltnummer i løpet av et år.

Blant bidragsyterne til tidsskriftet finner man bl.a. mange med tilknytning til Institutt for kriminologi og rettssosiologi, men også folk som ikke er akademikere, slik som Souhaila Andrawes og Stein Lillevolden.

## Målsetting
Målsetningen fra grunnleggelsen i 1973 var å være et tidsskrift for debatt om marxismen, sett fra AKP(m-l) sitt perspektiv og med særlig brodd mot Kommunistisk Universitetslag. Etter at Kommunistisk Universitetslag gikk i oppløsning ble også *Materialisten* nedlagt, før tidsskriftet gjenoppstod i 1979 med en mer generell ambisjon om å være et marxistisk orientert tidsskrift. Frem til nedleggelsen beskrev utgiverne målsetningen som å være et tidsskrift for «alle som er intellektuelt nysgjerrige, som ønsker å lære og forstå mer, som er opptatt av fagkritikk og samfunnskritikk, av forskningens grunnlag og vilkår, også hvordan forskning kan bidra i kampen mot undertrykking og urettferdige samfunnsforhold». Tidsskriftet fokuserer også på «vitenskapsteoretiske tema og sentrale problemstillinger innen ulike fag, både humaniora, samfunnsvitenskap og naturvitenskap».

## Overvåket
I Lund-kommisjonens rapport gikk det frem at Overvåkningspolitiet hadde regnet det å være redaksjonsmedlem eller bidragsyter til *Materialisten* som indikasjon på ekstreme politiske holdninger og dermed grunnlag for å registrere personen det gjaldt i Overvåkningspolitiets register eller arbeidsregister. I et notat om politiske ekstremister fra 1984, lagt frem på et arbeidsmøte om subversjon i 1985 hvor det ble vedtatt en enhetlig registreringspraksis i Norge, oppføres *Materialisten* som underorganisasjon av AKP («AKPs bedrifter, publikasjoner o.l.»), med angivelse av at redaksjonsmedlemmer skal registreres i Overvåkningspolitiets register og bidragsytere i politiets arbeidsregister. Overvåkningspolitiets praksis i forhold til tidsskriftet etter 1996 er ikke kjent. Den dømte terroristen Souhaila Andrawes satt i flere år i redaksjonen.

## Referanser
Gianduiotto

**Gianduiotto** er en sjokolade som blir produsert i Piemonte i Italia. Sjokoladens form ligner en båt som er snudd opp-ned, og hver sjokoladebit er pakket inn i sølv- eller gullpapir. Sjokoladen er laget av en blanding av sukker, kakao og en deig av hasselnøtter.

Skaperen av Gianduiotto skal ha vært *Michele Prochet*, som var den første som finmalte hasselnøttene til en deig før de ble blandet med sukker- og kakaoblandingen. Den offisielle «fødselen» til sjokoladen er satt til 1865.

Idéen med å blande hasselnøttbiter i «standardsjokolader» kom under Napoleons styre, da import av kakao fra Sør-Amerika ble ekstremt vanskelig. «Rå» kakao var veldig kostbart, noe som førte til at lokale sjokoladeprodusenter begynte å blande biter av ristede hasselnøtter i sjokoladen for å få den billigere. Hasselnøtter var lett å få tak i, siden de dyrkes lokalt i Piemonte.

## Produsenter
*Caffarel
*Venchi

## Eksterne lenke
*
Matt Lucas

**Matthew Richard Lucas** (født 1974) er en britisk komiker kjent for sine roller i BBC-serien *[[Little Britain]]*. 

Londoneren Lucas vokste opp hos sin jødiske familie i Stanmore i Stor-London, der han fikk sin utdannelse på Aske's Boys' School. Han studerte videre drama på Bristol University, og opptrådte sammen med  National Youth Theatre. Han oppdaget tidlig at han var homofil, men har selv uttalt at han hadde problemer med det på skolen. Han ble også skallet som barn, og pleier å komme med stadig nye forklaringer på hvorfor.

Han startet sin karrière som stand-upkomiker i London, med rollen som Sir Bernard Chumley, berømt skuespiller og anekdotemester (som senere dukket opp i *[[Little Britain]]*). I 1992 ble han oppdaget av komikeren Bob Mortimer, og i 1994 opptrådte han sammen med Mortimer og Vic Reeves i serien *[[The Smell of Reeves and Mortimer]]*. Han fortsatte å jobbe med paret i spørreprogrammet *[[Shooting Stars]]*, der han ble kjent for sin rolle som den trommespillende og poengtellende kjempebabyen George Dawes. Han spilte også i andre roller, blant annet Georges mor Marjorie Dawes, som også kom tilbake i *[[Little Britain]]*. Han har også skrevet materiale for Ali G (Sacha Baron Cohen) som han har gått på skole med.

Sammen med David Walliams skapte han parodiserien *[[Rock Profile]]* i 1999. I serien fikk Lucas vist sin allsidighet siden en ny artist ble parodiert i hver episode. Men det er *Little Britain* som blir regnet som Lucas' beste opptreden. Showet begynte på BBC-radio, men ble snart flyttet til TV. Showet inneholder gjengående rollefigurer, gjerne med signatursitater. Serien ble populær, og tre sesonger ble spilt inn i perioden 2003-2006. Serien har blitt vist på TV 2 Zebra og BBC Entertainment.

I 2005 spilte Lucas sin første dramarolle i serien i BBC-dramaet *Casanova*. I  2010 og 2011 spilte Lucas i forskjellige roller i BBC serien Fly med oss! (originaltittel: Come Fly with Me) sammen med Walliams. Serien ble vist på NRK3.

I 2015 spilte Lucas rollen som Pompidou i Netflix- og BBC-serien med samme navn.

## Referanser


## Eksterne lenker
*
Scott Weiland

**Scott Weiland** (født 27. oktober 1967 i Santa Cruz i California, død 3. desember 2015  i Bloomington i Minnesota) var en amerikansk musiker. Han var vokalist i Velvet Revolver og Stone Temple Pilots.

Weiland ga ut to studioalbum:
**12 Bar Blues* (1998)
**Happy in Galoshes* (2008)

Etter at Scott Weiland forlot Velvet Revolver (etter et show på Hammersmith Odeon) ble han gjenforent med Stone Temple Pilots. De ga ut albumet *Buy This*, som inneholdt åtte låter fra tidligere album.

Weiland slet med heroinmisbruk i store deler av sin musikkarriere.

## Referanser




## Eksterne lenker
* 
* 
* 
*
Jim Marthinsen

**Jim «Jimmer'n» Marthinsen** (født 15. april 1956) er en tidligere ishockeyspiller.

## Karriere
Jim Marthinsen er fra Lambertseter og drev opprinnelig med fotball. Moderklubben var Lambertseter IK, men gikk til toppklubbene Vålerengen i 1975 fram til 1988. Senere spilte Martinsen for flere toppklubber Trondheim ishockeyklubb etter 13 år i Vålerenga men var tilbake i Vålerenga for han avsluttet i Storhamar. Marthinsen tok syv NM-titler med Vålerenga i 1982, i 1985, fra 1987 til 1988 og fra 1991 til 1993. Han tok også tre NM-titler med Storhamar i perioden 1995 til 1997. Marthinsen ble også seriemester med Trondheim IK i 1989.  Han har også vært trener for Hasle/Løren.

## I media
I 2007 var han deltager i TV 2s underholdningsprogram *[[Isdans (TV-program)|Isdans]]*, der han demonstrerte sine skøyteferdigheter som isdanser sammen med Kaja Hanevold. I 2010 var han med i NRK-serien *[[Mesternes Mester]]*.

## Meritter
* 10 NM, 21 seriegull totalt
* 114 landskamper
* 509 kamper for Vålerengen

## Se også
* Gullpucken

## Referanser


## Eksterne lenker
* 
*
Dora Baltea

**Dora Baltea**  (italiensk: *Dora Baltea*; fransk: *Doire Baltée*; frankoprovençalsk: *Duère* eller *Jouère*) er en italiensk elv. Den er en sideelv til Po og er rundt 168 km lang. Elvens utspring er i Aostadalen (Valle d'Aosta) ved Mont Blanc, og den renner gjennom dalen og lenger sør gjennom Piemonte. Her renner den gjennom byen Ivrea og Canavese før den når fram til Po i nærheten av Chivasso.

Dora Baltea er en populær elv for rafting med gummibåt og kajakk. Tidlig om sommeren, i mai og juni, har elvene høy vannføring på grunn av snøsmelting fra fjellene. I juli, august og september er elvene roligere og temperaturen høyere.

## Se også
*Dora Riparia – en annen sideelv til Po

## Referanser
Hidekazu Nagaoka

**Hidekazu Nagaoka** (født 1876, død 22. november 1952)  var en japansk judoka. Han var en av verdens høyest graderte judoutøvere, og en av kun tre som ble tildelt sin grad av judoens grunnlegger Jigoro Kano.

Som 16-åring kom han fra sin hjemby Okayama til Tokyo. Han ble medlem av Kodokan i 1893.

Han var en fryktet utøver, men brukte mye tid på å utvikle gode trenere, og var av god assistanse for presidenten i Kodokan. 

Han ble tildelt 10. dan 27. desember 1937 av Jigoro Kano, bare noen måneder før Jigoro Kano døde. Han er en av kun tre judoka som er tildelt 10. dan av grunnleggeren selv. Nagaoka var dessuten den yngste til noensinne å motta 10. dan.

## Referanser

* judoinfo.com Profiles of Kodokan 10th Dan Holders
Tanaro

**Tanaro** (kjent i oldtiden som *Tanarus*), er en 276 km lang elv nordvest i Italia og en sideelv til Po. Elvens kilde er i De liguriske Alpene i nærheten av grensen til Frankrike. Tanaro renner gjennom byene Ceva, Alba og Asti, før den renner ut i Po i nærheten av byen Alessandria.

## Eksterne lenker
*
Sesia

**Sesia** er en elv nordvest i Italia og en sideelv til Po. Elvens utspring er i nærheten av Monte Rosa og grensen til Sveits. Sesia renner gjennom byene Borgosesia og Vercelli, før den renner ut i Po i nærheten av Casale Monferrato.

Sesia er en populær elv for kajakkpadling og var vertskap for europamesterskapet i 2001 og verdensmesterskapet i 2002.

## Eksterne lenker
* Bilder
Paradise (band)

**Paradise** var et norsk band fra Drammens-distriktet som eksisterte i tidsrommet 1981&ndash;1984 og som ble oppløst før de rakk å utgi sitt første album. Bandet ble grunnlagt av Terje Fossheim og Stein Fossheim fra Hokksund, som en etterfølger av Skinny & Lean Band. Bandet hadde platekontrakt i Polygram. 

Paradise spilte såkalt «west coast rock», og hadde blant annet supergruppen Toto som ett av sine forbilder. Bandet gav ut singlen *Sheila* i 1983, høstet en del gode kritikker og ble spådd en lysende karriere. Bandet skulle etter planen gi ut sitt første album i 1984, men bandet ble i stedet oppløst våren 1984.

## Medlemmer
* Carl Kristiansen, vokal
* David Jensen, gitar
* Torbjørn Svendsen, gitar
* Terje Norli, keyboards
* Erik Luzi, keyboards
* Ove Nestaker, bass
* Helge Norbakken, trommer
* Terje Fossheim, trommer

Platekontrakt i Polygram

## Utgivelser
**Sheila*, PolyGram (1983)

## Sporliste
* *Sheila* 2:57
* *Elected* Boy 2:48

## Eksterne lenker
*
Melody A.M.

***Melody A.M.*** er musikkduoen Röyksopps debutalbum som ble utgitt i desember 2001.

Albumet lå 61 uker på VGs albumliste i 2001, 2002 og 2003 med førsteplass som beste plassering

## Spor
### Disk 1
#«So Easy»  4:09
#«Eple» – 3:36
#«Sparks» – 5:25
#«In Space» – 3:30
#«Poor Leno» – 3:57
#«A Higher Place» – 4:31
#«Röyksopp's Night Out» – 7:30
#«Remind Me» – 3:39
#«She's So» – 5:23
#«40 Years Back/Come» – 4:45

### Bonus CD (Dobbelt-disk)
#«Poor Leno» (Jakatta Radio Mix) – 3:35
#«Poor Leno» (Silicone Soul's Hypno House Dub) – 8:11
#«Remind Me» (Someone Else's Radio Remix) – 4:04
CD-en inneholdt også følgende musikkvideoer.:
#«Eple» (musikkvideo)
#«Poor Leno» (musikkvideo)
#«Remind Me» (musikkvideo)

## Referanser


## Eksterne lenker
*
Kyuzo Mifune

**Kyuzo Mifune** (født 1883, død 27. januar 1965) var en japansk judoutøver på Kodokan med beltegrad 10. dan.

Han begynte med judo som 13 åring på Kodokan i 1903. I 1912 hadde han allerede *Rokudan* (6. dan) og var en Kodokan instruktør. Han sto til slutt som leder for alle Kodokan instruktørene.

Måten han tilegnet seg nye teknikker på kan sammenlignes med farten i hans graderinger. Han ble tildelt 10. dan 25. mai 1945, som den nest yngste i historien med denne graden. Han holdt graden i nesten 20 år, lengst i historien av noen 10. dan.

I 1964 ble han tildelt *[[Den oppadstigende sols orden]]* av japanske myndigheter. Han var da den første til å motta denne utmerkelsen i live. Før hans død i 1965 var han den eneste levende 10. dan i verden.

## Referanser

* judoinfo.com Profiles of Kodokan 10th Dan Holders
Kaichiro Samura

**Kaichiro Samura** (japansk: 佐村 嘉一郎 *Samura Kaichirō*, født 1880, død 1964) var en japansk judoka. Han var en av de lengst levende 10. dan (beltegrad) judoutøvere i verden.

Han ble medlem i Kodokan i 1898 og ble tildelt sin 10. dan i april 1948. 

I 1899 ble han leder for judo-seksjonen i *Butokukai*, og 1931 begynte han som trener på Kodokan.

Han reiste mye og lærte bort judo på forskjellige skoler og politiakademier.

## Referanser

* judoinfo.com Profiles of Kodokan 10th Dan Holders
Ride the Lightning

***Ride the Lightning*** er det andre studioalbumet av Metallica.

Albumet ble sluppet i 1984. Denne platen inneholder to av bandets mest markante klassikere fra tiden med Cliff Burton, «For Whom the Bell Tolls» og «Fade to Black». *Ride the Lightning* er ikke et konseptalbum, men det gjennomgående temaet er døden.

## Sporliste
# «Fight Fire With Fire» (Hetfield, Ulrich, Burton) – 4:45
# «Ride the Lightning» (Hetfield, Ulrich, Burton, Mustaine) – 6:37
# «For Whom the Bell Tolls» (Hetfield, Ulrich, Burton) – 5:10
# «Fade to Black» (Hetfield, Ulrich, Burton, Hammett) – 6:57
# «Trapped Under Ice» (Hetfield, Ulrich, Hammett) – 4:04
# «Escape» (Hetfield, Ulrich, Hammett) – 4:24
# «Creeping Death» (Hetfield, Ulrich, Burton, Hammett) – 6:36
# «The Call of Ktulu» (instrumental) (Hetfield, Ulrich, Burton, Mustaine) – 8:54

## Eksterne lenker
*
WSDL

**Web Services Description Language** (**WSDL**) er et markeringsspråk for å beskrive vevtjenester (elektroniske tjenester over verdensveven/«World Wide Web»).  Hensikten er å ha en velkjent (standard) måte for å etablere dialog mellom kunder og tilbydere av elektroniske tjenester.  WSDL lar en tilbyder angi hvilke tjenester den har å velge mellom, og (for hver slik tjeneste), hvilke protokoller som kan brukes for å styre dialogen mot kunden, samt hvilket format som kan brukes i samtalen.  

Språket er utviklet av den frittstående organisasjonen World Wide Web Consortium.  Den opprinnelige formulering (versjon 1.0) kom i 2000, mens man i dag finner en revidert og utvidet beskrivelse (version 2.0).  Der beskrives protokollene SOAP og HTTP, samt dialogformatering i henhold til metaspråket XML.
Fiske

**Fiske** betegner fangst av viltlevende fisk og krepsdyr i saltvann og ferskvann. Fangst av muslinger regnes også tradisjonelt til fiske, mens fangst av sjøpattedyr benevnes som fangst (hvalfangst, selfangst osv.). Akvakultur, dvs. oppdrett av fisk, krepsdyr og muslinger i tilrettelagte anlegg, regnes vanligvis ikke til fiske.

Kommersielt fiske kalles vanligvis fiskeri. Fiske som form for friluftsliv kalles sportsfiske.

Det finnes mange ulike fiskeredskaper. For fiske i liten skala brukes gjerne en fiskeinnretning (fiskestang, oterfjøl m.m.) med snøre og en eller flere fiskekroker i enden. Alternativt kan man bruke et stikkvåpen, som en lystregaffel, men dette er nå forbudt i Norge.

* Meitefiske
* Fluefiske
* Slukfiske
* Dorging og trolling
* Lystring
* Otring

For fiske i større skala brukes gjerne fiskegarn, not, line eller jukse.

## Se også
* Fiskemottak
* Sjødyr
* Sportsfiske
* Fiskeri

## Eksterne lenker
* 
*Miljøstatus i Norge: Fritidsfiske i ferskvann
*Miljøstatus i Norge: Fritidsfiske i sjøen
*Miljøstatus i Norge: Advarsler mot fisk og sjømat
Anchoveta

**Anchoveta** (*Engraulis ringens*) er en fisk i ansjosfamilien.

Den er verdens viktigste kommersielle fiskeslag, målt etter fangstmengde. I 2003 ble det fisket 6,2 mill. tonn anchoveta. Bestandene er hardt beskattet, og fangstmengdene har tidligere vært betydelig høyere.

## Eksterne lenker
*
Alaskatorsk

**Alaskatorsk** (*Gadus chalcogrammus*) er en fiskeart i torskefamilien.

Alaskatorsk er et av verdens viktigste kommersielle fiskeslag, målt etter fangstmengde. I 2003 var verdensfangsten på over 2,9 millioner tonn.

## Beskrivelse
Alaskatorsk blir opptil 90&nbsp;cm lang og 1,4&nbsp;kg. Den har brun eller olivengrønn farge på ryggen som gradvis blir blekere og sølvaktig mot buken. 

## Utbredelse og habitat
Alaskatorsk finnes i det nordlige Stillehavet fra kysten av Japan via Alaska til kysten av California. Voksne individer lever vanligvis nær bunn ned til over 1200&nbsp;m dyp.
Nyere forskning har vist at alaskatorsk og berlevågfisk som finnes nord i Atlanterhavet er samme art.

## Referanser




## Eksterne lenker
* 
*
Japansk ansjos

**Japansk ansjos** (*Engraulis japonicus*) er en fisk.

Japansk ansjos er et av verdens viktigste kommersielle fiskeslag, målt etter fangstmengde. I 2012 var verdensfangsten på 1,3 mill. tonn. Den er svært lik europeisk ansjos.

## Referanser


## Eksterne lenker
* 

*
Supperådet

**«Supperådet»** er en TV-sketsj fremført av komikerduoen Wesensteen (Harald Heide-Steen jr. og Rolv Wesenlund) på NRK Fjernsynet i 1969. Sketsjen var et innslag i humorserien *[[Og takk for det]]*.

I sketsjen skal en reporter (Wesenlund) intervjue Balle Clorin (Heide Steen jr.), lederen av Norsk Supperåd, et offentlig organ med 400–500 ansatte. Clorin er overstrømmende munter, muligens  alkoholpåvirket, og meget åpenhjertig når det gjelder rådets nytteverdi og arbeidsmetoder: Det produserer det meningsløse bladet *Suppe i Sentrum* med oppdiktet statistikk som viser at blomkålsuppe går opp og tomatsuppe ned, produserer tullete slagord; kort og godt: «Det er bare tull alt sammen! Bare tull!»

Sketsjen er en av duoen Wesensteens eksperimentelle TV-sketsjer fra slutten av 1960-årene; den er improvisert frem i en tagning, og Balle Clorin fullfører ikke mange setninger: For det meste forsvinner de i snøvling og latteranfall, og den fiktive suppestatistikken markeres med ivrig kaving med armene. Steen fremstilte også ledere for andre råd, blant annet Salatrådet og Mufferådet, men det er «Supperådet» som har vært sendt i reprise på TV utallige ganger og har vært utgitt på flere plater og videoer.

Selv om sketsjene opprinnelig var en parodi på opplysningskontorer og bransjeråd som gjerne ble dannet for å kunne få sendetid i NRK uten å regnes som reklame, har supperådssketsjen blitt den definitive parodien på overflødig byråkrati. «Supperåd» er anerkjent som et begrep i norsk språk; det betegner et byråkratisk organ uten reell innflytelse eller funksjon.

## Referanser


## Eksterne lenker
* Sketsjen på NRK Nett-TV
* Den frigjørende latteren på Dagbladet.no om supperådet.
Hamre (Osterøy)

:*For den tidligere kommunen i Hordaland, se [[Hamre kommune]].*

**Hamre** er ei bygd og et tettsted i Osterøy, i Hordaland. Tettstedet hadde  innbyggere per . Den ligger ved Osterfjorden, lengst vest på Osterøya. Fv365 går gjennom bygda.

Hamre er det eldste kirkestedet i Osterøy. På denne plassen har det stått stavkirke fra cirka år 1024. Kirken var hovedkirke for hele Nordhordland. Stavkirken ble revet da nåværende Hamre kirke ble bygget omkring 1620. Kirken er delvis ombygget i 1859 og restaurert på 1940-tallet. Innvendig er det døpefonten i kleberstein som er det eldste inventaret. Den er ifra omtrent år 1250. Det nest eldste i kirken er hoveddelen av et middelaldersk alterskap. Dette er lagd i Lübeck omkring år 1480.

Statistisk sentralbyrå regnet Hamre som et tettsted fra 2013 til 2019, og igjen fra 2021.

## Referanser
Henrik Nikolai Krøyer

**Henrik Nikolai Krøyer** (født 22. mars 1799 i København, død 14. februar 1870) var en dansk zoolog. Han var inspektør ved Det kongelige naturhistoriske Museum og var med på å stifte Studenterforeningen i København. I Norge er han mest kjent for sin deltagelse i den berømte La Recherche-ekspedisjonen* i [[1838]]–[[1839]].

Han [[Artsbeskrivelse|beskrev]] arten [[lakselus]] (*Lepeophtheirus salmonis*) i [[1837]] og [[dypvannsreke]] (*Pandalus borealis*) året etter. I 1845 beskrev han [[blåsteinbit]] og [[lusuer]], og ellers ulike arter av [[hoppekreps]].

Maleren [[Peder Severin Krøyer]] ble adoptert av Henrik Nikolai Krøyer.

== Bibliografi ==
(ikke komplett)
*
*
**De danske Österbanker*
*
**Grundtræk af Zoologien'' (1838)
*
*
*

## Referanser


## Eksterne lenker
* Risa om Krøyer - artikkel i Stavanger Aftenblad som beskriver Peter Severin Krøyers slektskap til Henrik Nikolai Krøyer
Spansk makrell

**Spansk makrell** (*Scomber colias*) er en makrellart. Den blir ofte regnet som en underart av stillehavsmakrell (*Scomber japonicus*).

Første ryggfinne har 9 eller 10 piggstråler. Mellomrommet mellom første og andre ryggfinne er kortere enn basis til første ryggfinne. Arten har svømmeblære. Ryggsiden har skrå sikksakk eller bølgeformede striper. Den kan skilles fra stillehavsmakrell på at buken har flekker eller bølgeformede linjer. Maksimal lengde er rundt 50&nbsp;cm, og vanlig lengde er opptil 30&nbsp;cm.
 
Denne arten er utbredt i kystfarvann på begge sider av Atlanterhavet mellom 46°&nbsp;nord og 40°&nbsp;sør og finnes også i Middelhavet og Svartehavet. Den lever pelagisk fra overflaten ned til 250&ndash;300 m dyp. Den er en utpreget stimfisk som svømmer sammen med andre individer med samme størrelse. Arten foretar lange vandringer mot nord og sør avhengig av årstidene. Gyting skjer som regel ved en vanntemperatur på 15–20&nbsp;°C.

Fisket etter spansk makrell har stor betydning, spesielt i det østlige Atlanterhavet. Fangstene økte fram til midten av 1980-tallet da en nådde en topp på rundt  i året. Etter den tid har fangsten variert mye fra år til år, og i 2008 var det en rekordfangst på .

## Litteratur
* 

## Eksterne lenker
* 
* 
*
Osterøy (øy)

**Osterøy** er ei øy som ligger like nordøst for Bergen i Vestland fylke, omringet av Osterfjorden, Sørfjorden og Veafjorden. Osterøy er den største øya i Norge som ikke vender direkte ut mot havet, og har et totalt areal på 330,16&nbsp;km². Det gjør den til den 14. største øya i Norge. Osterøy er delt mellom kommunene Osterøy og Vaksdal, der Vaksdals del omfatter den mindre, østre delen av den skogkledde øya.

Det bor omtrent  mennesker (pr. 2016) på Osterøy som gjør den til Norges 10. mest befolkede øy. Høyeste fjell er Høgafjellet som strekker seg 868 meter over havet.

Fredag 3. oktober 1997 ble Osterøybrua åpnet av samferdselsminister Sissel Rønbeck. Osterøy ble første gang landfast i 1985 da Kallestadsundet bru i Vaksdal kommune stod ferdig, skjønt denne broen knytter bare en liten del av øya sitt veinett til fastlandet. Det spesielle ved Osterøy, er at den har fastland rundt seg på alle kanter med bare en åpning ut mot havet, mellom Knarvik og Isdalstø. Øya Mors i Limfjorden i Danmark (Jylland) er større, men ligger i en fjord med åpninger to veier ut til hav.

## Referanser
Jurel

**Jurel**, også kalt **chilensk jack mackerel**, (*Trachurus murphyi*) er en hestmakrell.

Jurel er et av verdens viktigste kommersielle fiskeslag, målt etter fangstmengde. I 2003 var verdensfangsten på 1,7 mill. tonn.

## Eksterne lenker
* 
* 
*
Truck

En **truck** er et lite, lettmanøvrert motorkjøretøy på fire gummihjul til intern transport på fabrikker, jernbanestasjoner, havner m.m. Eksempler er gaffeltruck og ledestyrt palletruck.

Ordet kan også vise til lastebil, vogntog, semitrailer og truck racing.

## Referanser
Sardin

**Sardin** (*Sardina pilchardus*) er en sildefisk.

Sardin er et av verdens viktigste, kommersielle fiskeslag målt etter fangstmengde. I 2003 var verdensfangsten på 1 mill. tonn.

## Eksterne lenker
* 
*
Det internasjonale havforskningsrådet

**Det internasjonale havforskningsrådet** (engelsk: *International Council for the Exploration of the Sea* (ICES); fransk: *Conseil International de l’Exploration de la Mer* (CIEM)) ble danna 22. juli 1902 i København av åtte nordeuropeiske kyststater: Danmark, Finland, Nederland, Norge, Russland, Storbritannia, Sverige og Tyskland. Organisasjonen har sete i København.

ICES har per oktober 2013 i alt 20 medlemsland: Belgia, Canada, Danmark, Estland, Finland, Frankrike, Irland, Island, Latvia, Litauen, Nederland, Norge, Polen, Portugal, Russland, Spania, Sverige, Storbritannia, Tyskland og USA.

To internasjonale ikke-statlige organisasjoner har fått observatørstatus: World Wide Fund for Nature og BirdLife International.

I begynnelsen var ICES en vitenskapelig organisasjon som arbeidet med praktiske fiskerispørsmål, og et tverrfaglig forum for marine studier. I dag er ICES en moderne, mellomstatlig organisasjon for havforskning, og et rådgivende organ for fiskeriforvaltninga i medlemslandene. Det siste arbeidsområdet er delegert til en rådgivende komite for fiskeriforvaltning – *Advisory Committee on Fishery Management (ACFM)*.

ACFM har definert nivåer på de ulike fiskeartenes gytebestander, der de opererer med en nedre grense som ikke kan underskrides uten at bestanden svekkes. Den definerer også en føre-var-grense som ligger noe høyere, og der myndighetene ved underskridelse anbefales å iverksette tiltak som kan få bestandene opp på et tryggere nivå.

## Referanser


## Eksterne lenker
* 
* ''Le CIEM fête ses cent ans''
Hamre

**Hamre** er et norsk stedsnavn og kan vise til:

## Steder
*Hamre kommune – en tidligere kommune i Hordaland
*Hamre (Osterøy) – et tettsted i Osterøy kommune i Vestland
**Hamre kirke
*Hamre (Øygarden) − et tettsted i Øygarden kommune i Vestland
*Hamre (Karlsøy) – ei bygd i Karlsøy kommune i Troms
*Hamre (Bergen) – et sted i Bergen kommune i Vestland
*Hamre (Leikanger) – ei grend i Leikanger kommune i Vestland
*Hamre (Kristiansand) - tettbebyggelse i Kristiansand kommune i Agder
**Hamresanden

## Personer
*Anne Karin Hamre
*Atle Hamre
*Connie Hamre
*Harald Hamre
*Honoria Hamre
*Håkon Hamre
*John Hamre
*Knut Hamre
*Lars Hamre
*Lasse Hamre
*Leif Hamre
*Ole Hamre
*Sverre Hamre
*Tor Henning Hamre
*Torleif R. Hamre

## Skip
*DS «Hamre» (1911)
Gulfinnetun

**Gulfinnetun** (*Thunnus albacares*) er en tunfiskart.

Den dypeste delen av kroppen er under midten av første ryggfinne. Hos noen store eksemplarer er andre ryggfinne og gattfinnen svært lange, over tyve prosent av kroppslengden. Brystfinnene er moderat lange og når forbi starten på andre ryggfinne, men ikke forbi enden på basis av denne finnen.

Ryggen er metallisk mørkeblå, sidene gule og buken sølvfarget. Buken har ofte omtrent tyve avbrutte, nesten vertikale, linjer. Ryggfinnene, gattfinnen og småfinnene er lyst gule; småfinnene har en smal mørk kant. Arten har svømmeblære. Maksimal lengde er over 200&nbsp;cm. 

Gulfinnetun lever pelagisk ute på åpent hav og finnes i vann med en temperatur mellom 18 og 31&nbsp;°C. Arten finnes både over og under termoklinen, men sjelden dypere enn 100&nbsp;m på grunn av at den krever et oksygeninnhold høyere enn 2&nbsp;ml/l.

Arten har en kosmopolitisk utbredelse i subtropiske og tropiske farvann i alle hav, men finnes ikke i Middelhavet. Gulfinnetun foretar lange vandringer. Den er en stimfisk som svømmer sammen med andre individer med samme størrelse. Ofte inngår andre arter i stimene.

Gulfinnetun er et av verdens viktigste kommersielle fiskeslag målt etter fangstmengde, og arten fiskes i hele utbredelsesområdet. I 2010 var verdensfangsten ifølge FAOs fangststatistikk . Størst betydning har linefiske, som hovedsakelig drives av fartøyer fra Japan, Sør-Korea og Taiwan.

## Litteratur
* 

## Eksterne lenker
* 

* 
* 
*
Den blandete norsk-russiske fiskerikommisjon

**Den blandete norsk-russiske fiskerikommisjon** er et bilateralt samarbeidsforum som ble oppretta 11. april 1975 for å regulere utnyttelsen av de levende marine ressursene i Barentshavet og Norskehavet. Kommisjonen har siden opprettelsen eksistert som et bilateralt forvaltningsorgan som er felles for Norge og Russland (den gang Sovjetunionen). 

## Virksomhet
På et årlig møte i kommisjonen fastsettes totalkvoter for fangst på felles fiskebestander i Barentshavet, og fordeler kvotene mellom Norge, Russland og tredjeland. Partene avtaler også gjensidig fiskeadgang i hverandres økonomiske soner og bytter kvoter både innenfor fellesbestander og nasjonale bestander. Totalkvotene som Norge og Russland fastsetter i Den blandete norsk-russiske fiskerikommisjon er basert på anbefalinger om beskatningsnivå utarbeidet av Det internasjonale havforskningsrådet (ICES), hvor både norske og russiske forskere er representert.

Gjennom de årlige kvoteavtalene fastsettes også viktige reguleringstiltak som skal sikre en bærekraftig og forsvarlig ressursforvaltning, for eksempel kriterier for stenging av områder pga. for stor innblanding av ungfisk og bruk av sorteringsrist i trålfisket.

Den klart viktigste felles bestanden er torsken; deretter følger hyse, lodde og i seinere år også kongekrabbe.

## Referanser


## Litteratur
* Hønneland,Geir 2006: Kvotekamp og kyststatssolidaritet: norsk-russisk fiskeriforvaltning gjennom 30 år. ISBN 978-82-450-0538-7

## Eksterne lenker
*
* Om norsk-russisk fiskerisamarbeid på Fiskeridepartementets hjemmeside
«Bjørnefjord»

Skip med navnet **«Bjørnefjord»**:

*MF «Bjørnefjord» (1962) (Som MF «Bjørnefjord» 1962 – 1988, senere «Gamle Bjørnefjord»)
*MF «Sulafjord» (Som MF «Bjørnefjord» 1995 – 2001, MF «Boknafjord» 2001 – 2010,  MF «Bastø IV» 2010-2017, nå MF «Sulafjord»)
*MF «Preikestolen» (Som MF «Stavanger» 1990 – 2001, M/F «Bjørnefjord» 2001 – 2020, nå MF «Preikestolen»)
MF «Bømlo» (1972)

**MF «Bømlo»** var en bilferge bygget i 1972 for Rutelaget Askøy-Bergen A/S som MF **«Herdla»**. Fra 1984 til 1996 gikk fergen under navnet **«Ladejarl»** for Fosen Trafikklag AS, og ble benyttet på fergesambandet Sunde–Hemnskjel–Sandstad. Fra 1996 til 2014 gikk fergen i rutefart for HSD Sjø, Tide Sjø og Norled (samme selskap med to navneskifter). Fergen ble solgt for hugging i Danmark.

MF «Herdla» var byggnummer 31 ved Løland Motorverkstad AS i Leirvik i Sogn. Ved overlevering var tonnasjen 871 bruttoregistertonn og 496 nettoregistertonn. Hovedmaskinen er en sekssylindret totakts dieselmotor bygd av Wichmann Motorfabrikk AS på Rubbestadneset. Oppgitt ytelse var 1&nbsp;500 bhk.

## Historie
*1972: November: Levert som **«Herdla»** for Rutelaget Askøy-Bergen AS, Kleppestø/Bergen
*1984: Juni: Solgt til Fosen Trafikklag AS, Trondheim
*1984: Oktober: Omdøpt **«Ladejarl»**
*1994: Juli: Ommålt: 860 BT, 258 NT
*1996: Mars: Innkjøpt av Hardanger Sunnhordlandske Dampskipsselskap, Bergen. Omdøpt **«Bømlo»**
*1996: August: Ommålt: 1206 BT, 356 NT
*2001: Juni: Rederiet omdøpt HSD Sjø AS, Bergen
*2006: November: Rederiet fusjonert sammen med Gaia Trafikk til Tide Sjø AS
*2010: Desember: Satt inn på ruten Jondal-Tørvikbygd
*2012: Januar: Rederiet omdøpt til Norled
*2014: Juni: Motor ble kjørt uten olje og fergen  ble kondemnert og solgt til Danmark
* 2014: November: Opphuggingen startet

## Kilder
* 
* 



## Eksterne lenker
* 
* 
*  Video av MF «Bømlo» i 2012
Etne (skip)

Skip med navnet **«Etne»**:

*MS «Etne» (Som M/S «Etne» 1962 – 1983, nå «Gem Star»)
*MF «Askøy» (Som M/F «Etne» 1988 – )